ai4bharat/Pralekha huggingface dataset:
|
|
வ.எண்
|
|
புரிந்துணர்வு/ஒப்பந்தம்
|
|
கையெழுத்திட்டவர் 
|
|
கையெழுத்திட்டவர் 
|
|
பரிமாற்றம்
|
|
1
|
|
ஆட்கடத்தல் தடுப்பு மீட்பு, தாயகம் அழைத்து வருதல் மற்றும் கடத்தப்பட்டவர்களை மறு ஒருங்கிணைத்தலில் ஒத்துழைப்புக்கான புரிந்துணர்வு ஒப்பந்தம்
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
2
|
|
விரைவு தாக்கம் திட்டங்களை நடைமுறைப்படுத்துவது தொடர்பாக இந்திய குடியரசு மற்றும் மியான்மர் யூனியன் குடியரசுக்கு இடையே இந்தியாவின் நிதியுதவி ஒப்பந்தம்
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
3
|
|
மிரயுக் ஓ டவுன்ஷிப் மருத்துவமனையில் கழிவுப் பொருட்களை எரிக்கும் தொட்டி கட்டுவது, ராகெய்ன் மாநில மேம்பாட்டுத் திட்டத்தின் கீழ் க்வா டவுன்ஷிப்பில் விதை சேகரிப்பு கூடங்கள் மற்றும் நீர் வழங்கும் அமைப்புகள் கட்டுவதற்கு ராகெய்ன் மாநில அரசுக்கும், யாங்கோன் இந்திய தூதரகத்திற்கும் இடையே திட்ட ஒப்பந்தம்,
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
4
|
|
ராகெய்ன் மாநில மேம்பாட்டுத் திட்டத்தின் கீழ் ராகெய்ன் மாநிலத்தின் 5 டவுன்ஷிப்புகளில் சூரிய சக்தியின் மூலம் மின்சாரம் வழங்குவதற்கு ராகெய்ன் மாநில அரசுக்கும், யாங்கோன் இந்திய தூதரகத்திற்கும் இடையே திட்ட ஒப்பந்தம்,
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
5
|
|
கியாவுல்யாங்- ஓல்பியு சாலை கட்டுமானம், புதடாங் டவுன்ஷிப்பில் கியாங் டாங் கியா பாங் சாலை கட்டுமானத்திற்கு
ராகெய்ன் மாநில அரசுக்கும், யாங்கோன் இந்திய தூதரகத்திற்கும் இடையே திட்ட ஒப்பந்தம்,
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
6
|
|
ராகெய்ன் மாநில மேம்பாட்டுத் திட்டத்தின் கீழ் மழலையர் பள்ளிகள் கட்டுவதற்கு யாங்கோன் இந்திய தூதரகம் மற்றும் சமூக நலம், மீட்பு,
மறு குடியேற்ற அமைச்சகத்திற்கிடையே திட்ட ஒப்பந்தம்
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
7
|
|
மரங்கள் கடத்தலை தடுப்பது, புலிகள் மற்றும் இதர வனவிலங்குகள் பாதுகாப்பில் ஒத்துழைப்புக்கான புரிந்துணர்வு ஒப்பந்தம்
|
|
மேதகு திரு.சவ்ரவ் குமார்; மியான்மருக்கான இந்திய தூதர்
|
|
மேதகு மோ கியா ஆங் இந்தியாவுக்கான மியான்மர் தூதர்
|
|
கையெழுத்திட்டபடி
|
|
8
|
|
இந்திய  –மியான்மர்  இடையே பெட்ரோலிய உற்பத்திப் பொருட்கள் துறையில் ஒத்துழைப்புக்கான புரிந்துணர்வு ஒப்பந்தம்
|
|
திரு.சுனில் குமார் இணை செயலாளர், பெட்ரோலியம் மற்றும் இயற்கை எரிவாயு அமைச்சகம், இந்திய குடியரசு
|
|
யு தன் ஜா தலைமை இயக்குனர் எண்ணெய் மற்றும் எரிவாயு திட்டத் துறை, மின்சாரம் மற்றும் எரிசக்தி அமைச்சகம்
|
|
மியான்மருக்கான இந்திய தூதர் திரு.சவ்ரவ் குமார் மற்றும் இந்தியாவுக்கான மியான்மர் தூதர் திரு.மோ கியா ஹாங்
|
|
9
|
|
இந்திய குடியரசின் தொலைத் தொடர்பு அமைச்சகத்திற்கும், மியான்மர் போக்குவரத்து மற்றும் தொலைதொடர்பு அமைச்சகத்திற்கும் இடையே தொலைத் தொடர்புத் துறையில் ஒத்துழைப்புக்கான புரிந்துணர்வு ஒப்பந்தம்
|
|
திரு.அன்ஷு பிரகாஷ் செயலாளர், தொலைத் தொடர்புத் துறை, தொலைத் தொடர்பு அமைச்சகம்
|
|
மேதகு திரு.மோ கியா ஆங்
மியான்மர் தூதர்
|
|
கையெழுத்திட்டபடி
வணிகம் மற்றும் தொழில்துறை அமைச்சகம்
இரும்புத் தாது ஏற்றுமதி குறித்த விளக்கம்
2014க்கு முன்பே தீர்வை இல்லா இரும்புத் தாது உருண்டை ஏற்றுமதி நடைபெற்று வந்தது
1998- ஆம் ஆண்டு, குதிரேமுக் இரும்புத்தாது நிறுவனத்திற்கு மட்டுமே ஏற்றுமதி கட்டுப்பாடுகள் விதிக்கப்பட்டது
இரும்புத் தாது ஏற்றுமதி குறித்து வணிகம் மற்றும் தொழில்துறை அமைச்சகத்தின் கீழ் செயல்படும் வணிகத் துறை வெளியிட்டுள்ள செய்தியில், கடந்த 1998ஆம் ஆண்டு ஜனவரி 21-ஆம் தேதி அறிவித்த அறிக்கையில், குதிரேமுக் இரும்புத்தாது நிறுவனத்திற்கு மட்டுமே ஏற்றுமதி கட்டுப்பாடுகள் விதிக்கப்பட்டது என்று தெரிவிக்கப்பட்டுள்ளது.
இதையடுத்து, 2011-ல் இரும்புத்தாது உருண்டைக்கான ஏற்றுமதி தீர்வு ரத்து செய்யப்பட்டதாக அதில் கூறப்பட்டுள்ளது.
மேலும் 2014-ஆம் ஆண்டுக்கு முன்பே தீர்வை இல்லா இரும்புத் தாது உருண்டை ஏற்றுமதி நடைபெற்று வந்ததாக அந்த அறிக்கையில் குறிப்பிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1662853
(Visitor Counter : 93
மனித வள மேம்பாட்டு அமைச்சகம்
மத்திய கல்வி அமைச்சர் திரு ரமேஷ் பொக்ரியால் ‘நிஷாங்கை’ உத்தரப் பிரதேச ஆளுநர் திருமதி ஆனந்திபாய் பட்டேல் சந்தித்தார்
மத்திய கல்வி அமைச்சர் திரு ரமேஷ் பொக்ரியால் ‘நிஷாங்கை’ உத்தரப் பிரதேச ஆளுநர் திருமதி ஆனந்திபாய் பட்டேல் புதுதில்லியில் இன்று சந்தித்தார்
தேசிய கல்வி கொள்கை-2020-ஐ செயல்படுத்துவது மற்றும் கல்வித் துறை சார்ந்த இதர விஷயங்கள் சந்திப்பின் போது விவாதிக்கப்பட்டன. அமைச்சகத்தின் மூத்த அதிகாரிகள் உடனிருந்தனர்.
மாணவர்களின் நலனை உறுதி செய்வதற்காக அங்கன்வாடி பணியாளர்களுக்கும், ஆசிரியர்களுக்கும் பயிற்சியளித்தல் உள்ளிட்ட நடவடிக்கைகளை உத்தரப் பிரதேச கல்வித் துறை எடுத்துவருவதாக சந்திப்பின் போது திருமதி ஆனந்திபாய் பட்டேல் எடுத்துரைத்தார்.
புதிய கல்வி கொள்கையில் குறிப்பிட்டுள்ளதைப் போன்று, அடிப்படை கல்வி மற்றும் எண்ணறிவு இயக்கம் ஆரம்பகால குழந்தைப்பருவ நலக் கல்விக்கு விரிவுபடுத்தப்படும் என்றும், அதற்கான கற்றல் வெளிப்பாடுகள், ஆசிரியர்களுக்கான பயிற்சி ஆகியவற்றுக்கான கட்டமைப்பு வகுக்கப்படும் என்றும் திரு பொக்ரியால் தெரிவித்தார். புதிய தேசிய பாடத்திட்ட கட்டமைப்பை தேசிய கல்வி ஆராய்ச்சி மற்றும் பயிற்சி குழு தயாரித்து வருவதாகவும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1687652
-----
((Visitor Counter : 115
நிதி அமைச்சகம்
காஞ்சிபுரம், சென்னை மற்றும் வேலூரில் வருமான வரித்துறை சோதனை
காஞ்சிபுரத்தை சேர்ந்த சீட்டு மற்றும் நிதி நிறுவனம், பட்டு சேலை மற்றும் இதர ஆடைகள் வர்த்தகத்தில் ஈடுபட்டுள்ள நிறுவனம் ஆகியவற்றில் 2021 அக்டோபர் 5 அன்று வருமான வரித்துறை சோதனை நடத்தியது. காஞ்சிபுரம், சென்னை மற்றும் வேலூரில் உள்ள 34 இடங்களில் சோதனை நடைபெற்றது.
சீட்டு நிறுவனத்தை பொறுத்தவரை, அனுமதியில்லாமல் தொழில் நடத்தி வந்ததும், கடந்த சில வருடங்களில் ரூ 400 கோடிக்கும் அதிகமான பரிவர்த்தனைகள் ரொக்க பணத்தின் வாயிலாக நடைபெற்றிருப்பதும் தெரியவந்துள்ளது. கமிஷன் மற்றும் டிவிடெண்ட் உள்ளிட்டவற்றின் மூலம் கணக்கில் வராத பணத்தை அக்குழுமம் ஈட்டியிருப்பது கண்டறியப்பட்டுள்ளது.
எண்ணற்ற பிராமண பத்திரங்கள், பின் தேதியிட்ட காசோலைகள், கடன்களுக்கு ஈடாக வழங்கப்பட்ட சொத்து அதிகார பத்திரங்கள் உள்ளிட்டவை பறிமுதல் செய்யப்பட்டன. நிதி கடன் மூலம் அதிகளவில் வட்டி ஈட்டியிருப்பதும், கணக்கில் வராத முதலீடுகள் மற்றும் செலவுகள் செய்திருப்பதும் கண்டறியப்பட்டுள்ளது.
கணக்கில் வராத பணம் ரூ 44 லட்சம் மற்றும் 9.5 கிலோ தங்க நகைகள் பறிமுதல் செய்யப்பட்டுள்ளன. ரூ 100 கோடிக்கும் அதிகமான கணக்கில் வராத வருவாய் கண்டறியப்பட்டுள்ளது.
இரண்டு வழக்குகளிலும் தொடர்ந்து விசாரணை நடைபெற்று வருகிறது.
-----
(Visitor Counter : 156
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் மறுசீரமைப்பு, உயிரி பன்முகத்தன்மை மேம்பாடு குறித்த நிகழ்வுகளுக்கிடையே முதலாவது சுற்றுச்சூழல் மற்றும் நீடித்த பருவநிலை பணிக்குழுவின் ஆலோசனைக் கூட்டம் பெங்களூருவில் தொடங்கியது
சுற்றுச்சூழல் மறுசீரமைப்பு, உயிரி பன்முகத்தன்மை மேம்பாடு குறித்த நிகழ்வுகளுக்கிடையே முதலாவது சுற்றுச்சூழல் மற்றும் நீடித்த பருவநிலை பணிக்குழுவின் ஆலோசனைக் கூட்டம் பெங்களூருவில் தொடங்கியது.
இக்கூட்டத்தில் பேசிய சுற்றுச்சூழல் வனம், பருவநிலை மாற்ற அமைச்சகத்தின் சிறப்பு செயலாளர் திரு சந்திர பிரகாஷ் கோயல், பொருளாதாரம், நிதி, சமூகம் மற்றும் சுற்றுச்சூழல் விவகாரங்களில் ஜி20 நாடுகள் எவ்வாறு செயல்பட்டு வருகின்றன என்பது குறித்து தெரிவித்தார். கடந்த காலங்களில் ஜி20 தலைமைத்துவத்தின் போது, மேற்கொள்ளப்பட்ட முன்னெடுப்புகளை ஒருங்கிணைந்து முன்னெடுத்து செல்வது என்பதை இந்தியா கவனத்தில் வைத்துள்ளதாக கூறினார்.
இந்திய வன ஆராய்ச்சி மற்றும் கல்விக்குழுமத்தின் தலைமை இயக்குநர் திரு ஏ எஸ் ராவத், வனத் தீயால் பாதிக்கப்பட்ட பகுதிகள், சுரங்கம் மறுசீரமைத்தல் தொடர்பாக விவாதித்தார்.
பிரதமர் அலுவலகம்
மோதெராவுக்கு தாம் சென்றது குறித்து கருத்து தெரிவித்துள்ள குடிமகன்களுக்கு பிரதமர் பதிலளித்துள்ளார்
மோதெராவுக்கு தாம் சென்றது குறித்து கருத்து தெரிவித்துள்ள குடிமகன்களுக்கு பிரதமர் திரு நரேந்திர மோடி பதிலளித்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில்:
24 மணி நேரமும் சூரிய மின்வசதி பெற்ற கிராமமாக மோதெரா அறிவிக்கப்பட்டுள்ளது: “உங்கள் மகிழ்ச்சியை என்னால் யூகிக்க முடிகிறது. மோதெரா வரலாறு படைத்துள்ளது.”என்று குறிப்பிட்டுள்ளார்.
சட்டம் மற்றும் நீதித்துறை அமைச்சகம்
ஊடக அறிக்கை
குடியரசுத் தலைவர் இந்திய அரசியலமைப்புச் சட்டம் வழங்கியுள்ள அதிகாரத்தைப் பயன்படுத்தி, வழக்கறிஞர் திருமதி மஞ்சுஷா அஜய் தேஷ்பாண்டே, மும்பை உயர் நீதிமன்றத்தின் கூடுதல் நீதிபதியாக அவர் பொறுப்பேற்றும் நாளிலிருந்து இரண்டு ஆண்டுகளுக்கு அவர்களை நியமித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட்-19 தடுப்பூசி போடப்பட்டவர்களின் எண்ணிக்கை 1.34 கோடியை கடந்து விட்டது
இந்தியாவில் கொவிட் 19 தடுப்பூசி போடப்பட்டவர்களின் மொத்த எண்ணிக்கை 1.34 கோடியை தாண்டிவிட்டது.
இன்று காலை 7 மணி வரை, 1,34,72,643 பேருக்கு கொவிட்-19 தடுப்பூசி போடப்பட்டுள்ளது.
சுகாதாரப் பணியாளர்களில் 66,21,418 பேருக்கு முதல் டோஸ் தடுப்பூசியும், 20,32,994 பேருக்கு 2வது டோஸ் தடுப்பூசியும், முன்களப் பணியாளர்களில் 48,18,231 பேருக்கு முதல் டோஸ் தடுப்பூசி போடப்பட்டுள்ளது.
41ம் நாளான நேற்று, 8,01,480 தடுப்பூசிகள் போடப்பட்டன.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை இன்று 1,55,986-ஆக உள்ளது. ஆனால், 21 மாநிலங்கள் மற்றும் யூனியன் பிரதேசங்களில் சிகிச்சை பெறுபவர்களின் எண்ணிக்கை 1,000-க்கும் குறைவாக உள்ளது.
20 மாநிலங்கள்/யூனியன் பிரதேசங்களில், கடந்த 24 மணி நேரத்தில் கொவிட் 19 உயிரிழப்பு ஏற்படவில்லை.
நாட்டில் கொவிட் தொற்றிலிருந்து குணமடைந்தவர்களின் எண்ணிக்கை இன்று 1,07,50,680ஆக உள்ளது. குணமடைந்தோர் எண்ணிக்கை 97.17 சதவீதம். கடந்த 24 மணி நேரத்தில், 12, 179 பேர் குணமடைந்துள்ளனர்.
கடந்த 24 மணி நேரத்தில் 16,577 பேருக்கு புதிதாக கொவிட் தொற்று ஏற்பட்டுள்ளது.
மகாராஷ்டிராவில் அதிகபட்சமாக 8,702 பேருக்கு தொற்று ஏற்பட்டுள்ளது.
அடுத்ததாக கேரளாவில் 3,677 பேருக்கு தொற்று ஏற்பட்டுள்ளது.
கடந்த 24 மணி நேரத்தில், நாட்டில் கொவிட் தொற்று காரணமாக 120 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1700983&RegID=3&LID=1
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்தில் சிக்கியவர்களை காப்பாற்ற உதவும் நபர்களுக்கு ரூ.5,000/ பரிசு: மக்களவையில் மத்திய அமைச்சர் தகவல்
மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி மக்களவையில் எழுத்துபூர்வமாக தாக்கல் செய்த பதிலில் கூறியதாவது:
சாலையில் வாகன விபத்துக்களில் சிக்கும் நபர்களை, உடனடியாக மருத்துவமனைக்கு கொண்டு சென்று காப்பாற்றுபவர்களுக்கு சிறந்த உதவியாளர் விருது வழங்கப்படும். இத்திட்டத்தின் வழிகாட்டுதல்கள் படி, விபத்தில் சிக்குபவர்களை காப்பாற்றி உடனடியாக மருத்துமவனையில் சேர்க்கும் உதவியாளர்களுக்கு விபத்து ஒன்றுக்கு ரூ.5,000 வழங்கப்படும். இத்திட்டம் சமூக ஊடகம் மற்றும் பத்திரிகை தகவல் அலுவலக செய்தி குறிப்பு மூலம் பிரபலப்படுத்தப்படுகிறது.
கடந்த 3 ஆண்டுகளில் சாலை விபத்துக்கள் படிப்படியாக குறைந்து வருகின்றன. அவசர காலங்களில், சாலை விபத்துக்களில் சிக்குபவர்களுக்கு உதவும் வகையில் பொதுமக்களை ஊக்குவிப்பதற்கான விதிமுறைகளை சாலை போக்குவரத்து மற்றும் நெடுஞ்சாலைத்துறை அமைச்சகம் கடந்த 2020ம் ஆண்டு உருவாக்கி வெளியிட்டது. இந்த அறிவிப்பின் படி விபத்து பற்றி காவல்துறைக்கு தகவல் தெரிவிக்கும் சிறந்த உதவியாளர் அல்லது விபத்தில் சிக்கும் நபர்களை வாகனம் மூலம் மருத்துவமனைக்கு கொண்டு செல்வோரிடம் போலீசார் மற்றும் மருத்துவமனை ஊழியர்கள் மேல் விசாரணை நடத்தமாட்டார்கள். உடனடியாக செல்ல அனுமதிக்கப்படுவர். அதோடு, சாலை பாதுகாப்பில் சிறப்பான பணி செய்தவர்களுக்கு நிதியுதவி மற்றும் விருது திட்டத்தை சாலை போக்குவரத்து அமைச்சகம் கடந்த 2021ம் ஆண்டு செப்டம்பர் மாதம் 21ம் தேதி வெளியிட்டது. இதன் மூலம் தொண்டு நிறுவனங்கள் சாலை பாதுகாப்பு தொடர்பான நடவடிக்கைகள் குறித்து மக்களிடம் தெரிவித்து விழிப்புணர்வை ஏற்படுத்தி வருகின்றன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795122
புதிய மற்றும் புதுப்பிக்கத்தக்க எரிசக்தி அமைச்சகம்
மத்திய புதுப்பிக்கத்தக்க எரிசக்தி அமைச்சகம் சூரிய மின்கல உற்பத்தியாளர்களின் பட்டியலில் மிகப்பெரிய சீர்திருத்தங்களை அறிவித்துள்ளது
மத்திய புதுப்பிக்கத்தக்க எரிசக்தி அமைச்சகம்  சூரிய மின்கல உற்பத்தியில் பல சீர்திருத்தங்களைக் கொண்டு வந்துள்ளது. இந்த சீர்திருத்தங்கள், உற்பத்தியாளர்களின் செலவைக் குறைப்பதையே முதன்மையான நோக்கமாகக் கொண்டுள்ளன.
முக்கிய சீர்திருத்தங்களில் சில:
 விண்ணப்பக் கட்டணத்தில் 80% குறைப்பு.
 ஆய்வுக் கட்டணத்தில் கணிசமானக் குறைப்பு, சில சந்தர்ப்பங்களில் 70% வரை குறைப்பு.
 தொழிற்சாலை ஆய்வுக்கு முன் உற்பத்தியாளர்கள் தங்கள் விண்ணப்பங்களை திரும்பப் பெற அனுமதிப்பது, விண்ணப்பக் கட்டணத்தில் 90% திரும்பப் பெறுதல்
. ஏஎல்எல்எம்-இல் சேர்வதற்கான குறைந்தபட்ச தொகுதி செயல்திறன் வரம்புகள் அறிமுகம்:
- யுடிலிட்டி/ கிரிட் ஸ்கேல் பவர் பிளான்ட்ஸ்: 20.00%
- கூரை மற்றும் சோலார் உந்தி: 19.50%
- சூரிய ஒளி: 19.00%
இந்த மாற்றங்கள் குறித்து கருத்து தெரிவித்த மத்திய புதுப்பிக்கத்தக்க எரிசக்தித்துறை செயலாளர் திரு.பி.எஸ்.பல்லா, மின்கலன் உற்பத்தியில் செய்யப்பட்டுள்ள மாற்றங்கள், வணிகம் செய்வதை எளிதாக்குவதோடு, தற்போதைய மற்றும் எதிர்காலத் தேவைக்கு ஏற்ப சூரிய மின்கலனின் உள்நாட்டு உற்பத்தியை அதிகரிக்க உதவும் எனக் கூறினார்.
ஏஎல்எல்எம் இன் பின்னணி
 சூரிய மின்கலன்களுக்கு நீண்ட கால உத்தரவாதம் தேவைப்படுவதால், அவை அங்கீகரிக்கப்பட்ட அலகுகளில் மட்டும் தயாரிக்கப்படுவதை உறுதி செய்வது குறித்து ஆலோசிக்கப்பட்டது. நுகர்வோரின் நலன்களைப் பாதுகாப்பதற்கும், நாட்டின் எரிசக்தி பாதுகாப்பை உறுதி செய்வதற்கும் உற்பத்தியாளரின் நம்பகத்தன்மை அவசியம்.
 அதன்படி, மத்திய புதுப்பிக்கத்தக்க எரிசக்தித்துறை அமைச்சகம் 02.01.2019 அன்று “அங்கீகரிக்கப்பட்ட மாதிரிகள் மின்கல உற்பத்தியாளர்கள்  ஆணை, 2019”-ஐ வெளியிட்டது.
3) ஏஎல்எல்எம் பட்டியல்-I இல் சேர்க்கப்பட்டுள்ள உற்பத்தியாளர்களின் தயாரிப்புகள் மட்டுமே, அரசு திட்டங்கள்/அரசு உதவி பெறும் திட்டங்களில் பயன்படுத்தப்படும்.
4) இன்றுவரை, ஏஎல்எல்எம் பட்டியலில் 91 உற்பத்தியாளர்கள் உள்ளனர். அவற்றின் மொத்த உற்பத்தி திறன் ஆண்டுக்கு 22,389 மெகாவாட் ஆகும்.
குடியரசுத் தலைவர் செயலகம்
5 நாட்டு தூதர்கள் நியமன சான்றிதழ் சமர்பிப்பு
ஐந்து நாடுகளின் தூதர்கள், காணொலி காட்சி மூலம் தங்களின் நியமன சான்றிதழ்களை குடியரசுத் தலைவர் திரு. ராம்நாத் கோவிந்திடம் இன்று அளித்தனர்.
எல் சல்வேடார் குடியரசு நாட்டின் தூதர் திருமிகு. கில்லர்மோ ரூபியோ ஃபூன்ஸ், பனாமா தூதர் திருமதி. யாசீல் அலின்ஸ் புரில்லோ ரிவேரா , துனிசியா தூதர் திருமதி. ஹயட் தல்பி, இங்கிலாந்து தூதர் திரு. அலெக்ஸ் எலிஸ், அர்ஜென்டினா தூதர் திரு. ஹூகோ ஜேவியர் கோபி ஆகியோர் தங்கள் நியமன சான்றிதழ்களை காணொலி காட்சி மூலம் குடியரசுத் தலைவர் திரு. ராம் நாத் கோவிந்திடம் இன்று அளித்தனர்.
அவற்றை குடியரசுத் தலைவர் ஏற்றுக் கொண்டார்.
இந்த நியமனத்துக்காக அவர்களுக்கு குடியரசுத் தலைவர் திரு. ராம்நாத் கோவிந்த் வாழ்த்து தெரிவித்தார். இந்த 5 நாடுகளுடனும், இந்தியா நல்லுறவு கொண்டுள்ளதாகவும், அமைதி மற்றும் வளம் என்ற தொலைநோக்கில் இந்த உறவு ஆழமாக வேரூன்றி உள்ளதாகவும் திரு. ராம்நாத் கோவிந்த் குறிப்பிட்டார்.
ஐ.நா பாதுகாப்பு கவுன்சிலில் இந்தியாவுக்கு நிரந்தரமற்ற உறுப்பினர் பதவி கிடைக்க ஆதரவு அளித்ததற்காக இந்த 5 நாடுகளுக்கும் அவர் நன்றி தெரிவித்தார்.
இந்தியாவில் தயாரிக்கப்பட்ட குறைந்தவிலை கொவிட் தடுப்பூசிகள் பல நாடுகளை ஏற்கனவே சென்றடைந்துள்ளதால், உலகின் மருந்தகம் என்ற நற்பெயரை இந்தியா மீண்டும் நிலைநாட்டியுள்ளதாக குடியரசுத் தலைவர் திரு. ராம் நாத் கோவிந்த் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697103
குறு சிறு மற்றும் நடுத்தர தொழில் துறை அமைச்சகம்
காதி, கிராமத் தொழில்கள் ஆணையம் - பழங்குடி விவகாரங்கள் அமைச்சகம்: புரிந்துணர்வு ஒப்பந்தங்கள் நாளை கையெழுத்து
கதர் கிராமத் தொழில்கள் ஆணையம், செவ்வாய்க்கிழமையன்று  பழங்குடி விவகாரங்கள் அமைச்சகத்துடன் இரண்டு புரிந்துணர்வு ஒப்பந்தங்களில் கையெழுத்திடுகிறது. பழங்குடி மாணவர்களுக்கு கதர் துணிகளை வாங்குவதற்காக ஒரு புரிந்துணர்வு ஒப்பந்தம் கையெழுத்தாகிறது. பிரதமரின் வேலைவாய்ப்பு உருவாக்கும் திட்டத்தை  செயல்படுத்துவதற்காக பழங்குடி விவகாரங்கள் அமைச்சகம், கதர் கிராமத் தொழில்கள் ஆணையத்துடன் இணைவதற்கு மற்றொரு புரிந்துணர்வு ஒப்பந்தம் கையெழுத்தாகிறது.
மத்திய குறு, சிறு, நடுத்தரத் தொழில் நிறுவனங்கள் அமைச்சர் திரு நிதின் கட்கரி, மத்திய பழங்குடி விவகாரங்கள் அமைச்சர் திரு அர்ஜுன் முண்டா ஆகியோர் முன்னிலையில் இந்த புரிந்துணர்வு ஒப்பந்தங்கள் கையெழுத்தாகும். பிரதமரின் தற்சார்பு இந்தியா திட்டத்தை முனைப்புடன் செயல்படுத்துவதற்காக கதர் கலைஞர்களுக்கும், நாடெங்குமுள்ள பழங்குடி மக்களுக்கும் ஊக்கமளித்து அதன் வாயிலாக உள்ளூரில் வேலை வாய்ப்பை உருவாக்குவதற்கு இலக்கு நிர்ணயிக்கப்பட்டுள்ளது.
முதலாவது புரிந்துணர்வு ஒப்பந்தத்தின்படி ஏகலைவன் உறைவிடப் பள்ளிகளில் பயிலும் மாணவர்களுக்கு வழங்குவதற்காக 2020-21 ஆம் ஆண்டில் ரூ.14.77 கோடி மதிப்பில் 6 லட்சம் மீட்டருக்கும் அதிகமான கதர் துணியை பழங்குடி விவகாரங்கள் அமைச்சகம் கொள்முதல் செய்யும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1689585
மத்திய அமைச்சரவை
பயங்கரவாதம் மற்றும் அமைப்பு ரீதியான குற்றங்களை எதிர்த்துப் போராட ஒத்துழைப்புக்கான இந்திய ரஷ்ய ஒப்பந்தம் கையொப்பமிட அமைச்சரவை ஒப்புதல்
அனைத்து விதமான பயங்கரவாதம் மற்றும் அமைப்பு ரீதியான் குற்றச்செயல்களை எதிர்த்துப் போராட இந்தியா ரஷ்யா இடையே ஒத்துழைப்புக்கான ஒப்பந்தத்தில் கையொப்பமிட பிரதமர் நரேந்திர மோடி தலைமையில் நடந்த மத்திய அமைச்சரவை ஒப்புதல் அளித்துள்ளது.
2017 நவம்பர் 27-29 வரை உள்துறை அமைச்சர் தலைமையிலான குழுவின் எதிர்வரும் ரஷ்ய பயணத்தின் போது இந்த ஒப்பந்தம் கையெழுத்தாகிறது.
பின்னணி:
பரஸ்பர விருப்பம் கொண்ட விவகாரங்களில் சர்வதேச அளவில் இந்தியா ரஷ்யா இடையிலான ஒத்துழைப்புக்கு நீண்ட வரலாறு உள்ளது. உலகம் முழுவதும் பயங்கரவாதம் மற்றும் அமைப்பு ரீதியான குற்றங்கள் அதிகரித்து வரும் நிலையில் அனைத்து விதமான பயங்கரவாதத்துக்கு எதிராக நாடுகள் இணைந்து செயல்படுவது அவசியமாகிறது. கடந்த 1993 அக்டோபர் செய்து கொண்ட ஒப்பந்தத்திற்கு பதில் செய்துகொள்ளப்பட உள்ள இந்த ஒப்பந்தம் பாதுகாப்பில் உருவாகியுள்ள பயன்களை ஒருங்கிணைப்பதில் ஒரு நடவடிக்கையாகும் என்பதுடன் புதிய மற்றும் உருவாகிவரும் ஆபத்துகள் மற்றும் அச்சுறுத்தல்களை இணைந்து போராட உதவும். இந்த ஒப்பந்தம் இந்தியா மற்றும் ரஷ்யா இடையே உள்ள உறவை உறுதிப்படுத்தி தகவல்கள் பரிமாற்றம், பகிர்வு, நிபுணத்துவம் ஆகியவை பயங்கரவாதத்தை நசுக்கவும், இந்தப் பிராந்தியத்தில் பாதுகாப்பை விரிவுபடுத்தவும் உதவும்.
குடியரசுத் துணைத் தலைவர் செயலகம்
பழம்பெரும் பாடகர் லதா மங்கேஷ்கரின் மறைவுக்கு குடியரசு துணைத்தலைவர் இரங்கல்
பழம்பெரும் பாடகர் லதா மங்கேஷ்கரின் மறைவுக்கு குடியரசு துணைத்தலைவர் திரு எம் வெங்கையா நாயுடு ஆழ்ந்த இரங்கலைத் தெரிவித்துக் கொண்டுள்ளார். ‘’இந்திய சினிமாவின் நைட்டிங்கேலின்’’ மறைவுக்கு இரங்கல் தெரிவித்துள்ள திரு நாயுடு, ‘’ லதா அவர்களின் மறைவால், இந்தியா தனது குரலை இழந்து விட்டது’’ என்று தெரிவித்துள்ளார்.
அவரது இரங்கல் செய்தி வருமாறு;
‘’இந்திய சினிமாவின் நைட்டிங்கேல் ஆக திகழ்ந்த பழம்பெரும் பாடகர் லதா மங்கேஷ்கரின் மறைவால் மிகவும் வேதனையடைந்துள்ளேன். லதா அவர்களின் மறைவால், இந்தியா தனது குரலை இழந்து விட்டது. இந்தியா மற்றும் உலகம் முழுவதும் இசை விரும்பிகளை தமது மெல்லிய, கம்பீரமான குரலால் பல தசாப்தங்களாக அவர் பரவசமடைய வைத்துள்ளார்’’
முழுமையான இரங்கல் செய்திக்கு ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1795868
பிரதமர் அலுவலகம்
புதுதில்லியில் உள்ள மத்திய அமைச்சர் சர்பானந்தா சோனோவால் இல்லத்தில் நடைபெறும் பிஹு கொண்டாட்டங்களில் பிரதமர் கலந்து கொள்கிறார்
புதுதில்லியில் உள்ள மத்திய அமைச்சர் சர்பானந்தா சோனோவால் இல்லத்தில் நடைபெற்ற பிஹு கொண்டாட்டத்தில் பிரதமர் திரு நரேந்திர மோடி கலந்து கொண்டார்.
பிரதமரின் டுவிட்டர் செய்தியில்;
"எஎனது அமைச்சரவையில் சக அமைச்சரான சர்பானந்த் சோனோவால் அவர்களின் இல்லத்தில் நடைபெற்ற துடிப்புமிக்க பிஹு கொண்டாட்டங்களில் கலந்து கொண்டேன். அசாமின் துடிப்பான கலாச்சாரத்தால் இந்தியா பெருமை கொள்கிறது." என்று தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819440
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு 55.73 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 55.73 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், கூடுதலாக 1,00,37,990 தடுப்பூசிகள் வழங்கப்படவிருக்கின்றன.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 53,26,03,653 டோஸ் தடுப்பூசி  பயன்படுத்தப்பட்டுள்ளன.
சுமார் 2.85 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745684
பிரதமர் அலுவலகம்
ஜூன் 30-ஆம் தேதி 'தொழில்முனைவு இந்தியா’ நிகழ்ச்சியில் பிரதமர் பங்கேற்பு
புதுதில்லி விஞ்ஞான் பவனில் ஜூன் 30-ஆம் தேதி நடைபெறவிருக்கும் ‘தொழில்முனைவு இந்தியா' நிகழ்ச்சியில் பிரதமர் திரு நரேந்திர மோடி காலை 10:30 மணிக்குக் கலந்து கொள்ளவிருக்கிறார். ‘குறு, சிறு மற்றும் நடுத்தர தொழில்களின் செயல்திறனை அதிகரித்தல் மற்றும் துரிதப்படுத்துதல்’ திட்டம், ‘முதல் முறை ஏற்றுமதி செய்யும் குறு, சிறு மற்றும் நடுத்தர தொழில்களின் திறன் மேம்பாட்டுத் திட்டம்' உள்ளிட்டவற்றையும், பிரதமரின் வேலைவாய்ப்பு உருவாக்கத் திட்டத்தில் புதிய அம்சங்களையும் நிகழ்ச்சியின்போது பிரதமர் தொடங்கி வைப்பார். மேலும், 2022-23 ஆம் ஆண்டிற்கான பிரதமரின் வேலைவாய்ப்பு உருவாக்கத் திட்டப் பயனாளிகளுக்கான உதவிகளை காணொலி வாயிலாக பிரதமர் வழங்குவார்; எம்எஸ்எம்இ ஐடியா ஹேக்கத்தான் 2022 இன் முடிவுகளை அறிவிப்பார்; 2022 ஆம் ஆண்டுக்கான குறு, சிறு மற்றும் நடுத்தர தொழில் நிறுவனங்களின் தேசிய விருதுகளை வழங்குவார்; தற்சார்பு இந்தியா நிதியில் 75 குறு, சிறு மற்றும் நடுத்தர தொழில் நிறுவனங்களுக்கு மின்னணு பங்கு சான்றிதழ்களை வழங்குவார்.
குறு, சிறு மற்றும் நடுத்தர தொழில் நிறுவனங்களின் வளர்ச்சிக்காக, பதவியேற்ற முதல் நாளிலிருந்து அரசு மேற்கொண்டு வரும் தொடர் முயற்சிகளை ‘தொழில்முனைவு இந்தியா' பிரதிபலிக்கும். நாடு முழுவதும் உள்ள கோடிக்கணக்கான மக்கள் பயனடைய உதவியாக உள்ள குறு, சிறு மற்றும் நடுத்தர தொழில் நிறுவனங்கள் துறைக்கு தேவையானவற்றையும், உரிய ஆதரவையும் அளிப்பதற்காக முத்ரா திட்டம், அவசரகால கடன் உறுதித் திட்டம், பாரம்பரிய தொழில்களை புதுப்பிப்பதற்கான நிதி திட்டம் போன்ற ஏராளமான திட்டங்களை அரசு அறிமுகப்படுத்தி வருகிறது.
ரூ. 6000 கோடி செலவிலான ‘குறு, சிறு மற்றும் நடுத்தர தொழில்களின் செயல்திறனை அதிகரித்தல் மற்றும் துரிதப்படுத்துதல்’ திட்டத்தை பிரதமர் தொடங்கி வைக்கவிருக்கிறார். இது போன்ற நிறுவனங்களுக்காக தற்போது இயங்கி வரும் திட்டங்களை மேம்படுத்துவதன் மூலம் மாநிலங்களில் குறு, சிறு மற்றும் நடுத்தர தொழில்களின் செயலாக்கத் திறன் மற்றும் அளவை அதிகரிப்பது இதன் நோக்கமாகும். முதல் முறை ஏற்றுமதி செய்யும் குறு, சிறு மற்றும் நடுத்தர தொழில்களின் திறன் மேம்பாட்டு திட்டம், சர்வதேச சந்தையில் உலகளாவிய தரத்தில் பொருட்களையும், சேவைகளையும் வழங்க இந்த நிறுவனங்களை ஊக்குவிக்கும்.
பிரதமரின் வேலை வாய்ப்பு உருவாக்கத் திட்டத்தில் புதிய அம்சங்களை பிரதமர் அறிமுகப்படுத்துவார். உற்பத்தித் துறைக்கான அதிகபட்ச திட்ட செலவு ரூ. 25 லட்சத்திலிருந்து 50 லட்சமாகவும், சேவை துறையில் ரூ. 10 லட்சத்திலிருந்து ரூ 20 லட்சமாகவும் உயர்த்துவது, அதிக மானியங்களைப் பெறுவதற்கு, முன்னேற விரும்பும் மாவட்டங்களைச் சேர்ந்த விண்ணப்பதாரர்கள் மற்றும் திருநங்கைகளை சிறப்பு பிரிவுகளில் சேர்ப்பது உள்ளிட்டவை இதில் அடங்கும்.
பிரதமர் அலுவலகம்
பிரதமர் ஜெய்ப்பூரில் பத்திரிகா கேட்-ஐ தொடங்கி வைக்கிறார்
ஜெய்ப்பூரில் பத்திரிகா கேட்-ஐ பிரதமர் திரு. நரேந்திர மோடி 2020 செப்டம்பர் 8ம் தேதியன்று காலை 11 மணிக்கு, காணொலி காட்சி மூலம் திறந்து வைக்கிறார்.
இந்த அடையாள நுழைவு வாயிலை, ஜெய்ப்பூரின் ஜவஹர்லால் நேரு மார்க் பகுதியில் பத்திரிகா குழுமம் கட்டியுள்ளது.
பத்திரிகா குழுமத்தின் தலைவர் எழுதிய இரண்டு புத்தகங்களையும் பிரதமர் திரு.நரேந்திர மோடி வெளியிடுகிறார்.
இந்நிகழ்ச்சி தூர்தர்ஷன் செய்தி சேனலில் நேரடியாக ஒளிபரப்பப்படுகிறது.